**Ledelsesberetning 2021-22**

Velkommen til generalforsamlingen for Stoholm Fjernvarme tirsdag d. 27. september 2022.

**Hovedaktivitet**

Det er værkets ypperste formål at producere den billigste varme til 900 forbrugere.

**Udviklingen** viser en stigende antal til ca. 1.000 forbrugere 2023.

**Økonomien** viser et overskud på 7,5 mill. Kr. Budgetteret med et underskud på 900.000 kr.

Det er et meget tilfredsstillende resultat.

Overskuddet kommer fra finansiel afregning på 24 mill. på el. Mod 6 mill. sidste år.

Vi har hensat 4,5 mill. kr. til udvidelse af værket.

Bestyrelsen har ansøgt Viborg Kommune om garanti til byggekredit på 20 mill. ved Kommunekredit som er bevilget og godkendt.

**Efterfølgende begivenheder:** der er ikke efter balancedagen indtruffet forhold, som har væsentlig indflydelse på bedømmelsen af årsrapporten.

**Produktionen:** Varmepumperne kan forsyne hele byen det meste af året. Dvs. 30-50%.

Vi supplerer med træpiller 10-15%. Gasmotorerne producerer el og varme, når det er en økonomisk fordel. Vi har 2 kedler på Skolegade, som kører, når der er behov.

Vi har mange strenge at spille på. Giver god sikkerhed for at levere varme til en fornuftig pris.

Vi styrer vores varme produktionen med god planlægning, så man får den bedste økonomi.

**Nye forbrugere, som er konverteret til fjernvarme:**

Højlundsvej, Pilevænget, Tjørnevænget, Bakkevej, Vesterled, Irisvej, Anemonevej, Liljevej, Bellisvej, Engblommevej, Erantisvej, Violvej, Lyngtoften inden 1. juli.

Udsigten, Højvangen, Dyssehøjen inden 1. okt.

Der graves på Valmuevej og Tulipanvej for øjeblikket, og vi forventer at være færdige med Snerlevej og Nellikevej inden nytår.

I foråret 2023 graver vi på Bangsvej og Krokusparken, hvis der er tilslutning på mere en 53 %.

Bestyrelsen besluttede d. 1. april at tilslutningsprisen er 25.000 kr. hvis vi skal til at grave op igen, efter at vi var færdige med at grave på gaden.

**Fremtiden:**

Vi har bestilt et projektforslag til kommunen af området nord for banen og det nye område bag Krokusparken.

Vi er i forhandling med Mønsted, Sparkær og Gammelstrup om at få fjernvarme fra Stoholm eller et samarbejde.

Der er et projekt med nye vindmøller i Gammelstrup, hvor vi forhandler om medejerskab og levering af el til en fordelagtig pris.

**Afregningspriser 2021/22 og uændret pris i budgettet 22/23:**

Forbrug pr. MWh. pris 300 kr.

Målerleje 1.500 kr.

Fastafgift pr. M2 15 kr.

Leje af varmtvandsveksler/unit 1.000 kr. pr. år

Leje af varmtvandsveksler 600 kr. Pr. år

Standard hus på 130 m2 koster 7.555 kr. + leje af unit el. varmtvandsveksler excl. moms

Vi er stadig de billigste i Viborg Kommune.

**Motivationstarif (fremløbs-og returtemperatur)**

For høj returtemperatur over 33 grader i gennemsnit pr. år straffes man med 5 kr. pr. grad over 33 grader.

Hvis man har en gennemsnitstemperatur under 33 grader bliver man belønnet med 5 kr. pr. grad

Det har stor betydning for driften på værket og ikke mindst en fordel for forbrugerne. Vi elsker alle at spare.

Vi skal have så lav en returtemperatur som mulig. Den gennem snitlige returtemperaturen er om sommeren 40 grader og om vinteren 35 grader.

Det kan være gulvvarmen står for høj eller det varme vand. Det kan være varmeveksleren til det varme vand, der er klar til udskiftning.

Det kan være en termostat, som er gået fast.

Værket holder øje med returtemperaturen og kontakter jer, hvis den er for høj. Har man selv erfaret at retur temperaturen er for høj, så kontakt fjernvarmen, så anlægget kan blive indstillet optimal.

Der er en god ide at få efterisoleret på loftet.

Tak til vores samarbejdspartnere. Entreprenører, VVS´ere og Design Smeden for godt og pænt arbejde.

Tak til værkets medarbejdere og bestyrelsen for godt samarbejde.

Husk åbent hus på fredag kl. 15 på industrivej. “Goddag til Martin og farvel til Kris”

Mvh.

Henry Jensen

Formand